《临江仙 看芍药归舟即事》
清代·方彦珍

瑞芍亭前红药。丰神嫣媚难描。翻阶凝露不胜娇。

香宜罂粟妒，色并鼠姑饶。

尤爱魄全明月，晶莹光彻层宵。锦灯千盏唤虹桥。

邻舟度新曲，檀板杂笙箫。

作者简介：方彦珍，字静云，号岫君，仪徵人。国学方国祥女。幼从父读，七八岁即解四声，长工吟咏，适陈立基，亦俊才，闺门倡和穆如也，著《有诚堂诗集》。